ming030890/wiki-yue-high-quality huggingface dataset:
加拿大西部

加拿大西部（Western Canada），簡稱加西，係加拿大地理概念，指加拿大國土西面部份，多數指卑詩、亞伯達、沙斯卡寸旺同緬尼吐巴四省。
加拿大英文

加拿大英文（英文：Canadian English）係指加拿大嘅英文，喺串法上係英式英文同美式英文嘅混合:40–42；發音一般比較近似美式英文，但係唔係完全一樣:1；用字方面有啲字淨係加拿大英文先有，或者喺加拿人英文有唔同嘅意思。
加拿大英文嘅標準字典係牛津大學出版社喺2004年出版嘅《加拿大牛津字典》第二版，但係因為牛津已經喺2008年執咗加拿大個字典部，好多做文字編輯嘅人會用加新社嘅《Caps and Spelling》做後備:46–47。其他真嘅加拿大字典包括1967年初版嘅 《Dictionary of Canadianisms on Historical Principles》。
北美地區

北美地區（英文：Northern America；西班牙文：Norteamérica；法文：L'Amerique septentrionale）係政治地理學同地緣政治學嘅概念，指嘅係美洲嘅北部地區，屬於美洲大陸嘅一部分，同自然地理學嘅北美洲有明顯嘅唔同，因爲唔包括同屬於北美洲嘅中美地區（即係墨西哥、中美洲、同加勒比地區）。由文化地理學嘅角度嚟睇，北美地區係盎格魯美洲（英語美洲）嘅主體部分。
北美地區嘅範圍
根據聯合國按照政治地理學嘅標准對世界劃分嘅地區，北美地區由以下兩個國家同三個地區所組成：
百慕達（ 英國嘅海外領地）
 加拿大
 格陵蘭（ 丹麥王國嘅自治領地）— 全球面積最大嘅島嶼
 聖皮埃爾及密克隆群島（ 法國嘅海外集體）
 美國（唔包括夏威夷州以及其它島嶼地區）

名詞解釋
聯合國對世界劃分嘅區域
北美喺地圖上單獨咁區分出嚟要追溯到1755年，嗰個時候北美大多係俾法蘭西殖民帝國、大英帝國同西班牙殖民帝國所佔領嘅殖民地。到依家，按照社會經濟學同人口統計學標准（例如生產力水平），北美最主要嘅兩個國家，美國同加拿大，都係屬於發達國家，佢哋嘅人類發展指數非常高，而經濟一體化得水平亦都同樣好高。
按照政治地理學標准嚟劃分，位於太平洋嘅美國夏威夷州亦都應該歸為北美嘅一部分。但係按照自然地理學嘅標准，因爲夏威夷群島同美國本土實喺相隔太遠，所以通常都被認爲係屬於波利尼西亞嘅一部分。而按照語言學嘅標准，夏威夷群島亦同樣應該係屬於波利尼西亞，因為呢啲地區嘅語言，包括夏威夷嘅夏威夷語，都係屬於南島語系。
北美地區，廣義上同拉丁美洲相對，兩個加埋就包含哂成個美洲。

擴展
1990年代以嚟，由於墨西哥同美國嘅交往越嚟越密切，所以有啲人提出將墨西哥加埋入北美地區，而最典型嘅例子就係北美自由貿易協議嘅區域，包括咗美國、加拿大、同墨西哥，佢哋同其他北美地區加埋成爲廣義上嘅北美。但係，按照一啲地理學家嘅睇法，由於墨西哥最東部嘅5個州（恰帕斯州、塔巴斯科州、坎佩切州、尤卡坦州同金塔納羅奧州）喺特萬特佩克地峽嘅東面，同墨西哥其他地區唔同，所以有人將佢劃為中美洲，就會喺呢個定義上唔屬於北美。
北美聯合足球聯賽

北美聯合足球聯賽（英文：United Soccer League；舊稱聯合足球聯賽專業組，英文：United Soccer League Professional Division，簡稱USL Pro）係美國同加拿大第三級嘅職業足球聯賽，目前有21支美國球隊同三支加拿大球隊。今日嘅北美聯合足球聯賽係由原來嘅聯合足球聯賽專業組同埋北美足球大聯盟後備球員聯賽整合而成嘅。
由於北美嘅職業足球聯賽無升降級制度，北美聯合足球聯賽嘅球隊唔可以通過贏取聯賽冠軍來進入北美足球聯賽。
北縣

北縣（粵拼：bak1 jyun6，英文：Del Norte County）係美國加利福尼亞州嘅一個縣，面積約莫1230平方公里，人口約莫3萬。
北美太平洋時區

北美太平洋時區（粵拼：taai3 ping4 joeng4 si4 keoi1）係美國同加拿大西海岸靠近太平洋地區用嘅時區。美洲其他國家都有喺呢個時區入面，但係可能叫嘅名唔同，例如墨西哥叫西北時區。
太平洋時區嘅當地時間叫做太平洋時間（英文：Pacific time，減筆：PT；法文：heure du Pacifique，減筆：HP）。佢嘅標準時間叫做太平洋標準時間（英文：Pacific Standard Time，減筆：PST；法文：heure normale du Pacifique，減筆：HNP），時間定義係 UTC-8。
喺太平洋時區，美國嘅地區同加拿大嘅大部份地區夏天都用夏令時間。佢嘅夏令時間叫做太平洋夏令時間（英文：Pacific Daylight Time，減筆：PDT；法文：heure avancée du Pacifique，減筆：HAP），UTC-7。
太平洋時區入面最大嘅城市係加利福尼亞州洛杉磯，而最大嘅地區就係洛杉磯都會區。
北美巨杉

19世紀中葉，人類喺北美地區發現咗呢樖嘢。由於佢啲枝葉好古怪，所以一直嗌「加州松」。1859年，英國人發現咗呢樖嘢之後改佢名做「惠靈頓巨樹」嚟紀念滑鐵盧戰役嗰時，惠靈頓將拿破崙打沉咗，但呢個名激嬲咗好多美國佬而嗌成「華盛頓巨樹」。後嚟植物家研究咗佢之後改名做「北美巨杉」或「美國巨杉」。

樣
樹幹直而粗兼高到入雲，平均有100m高，最高可以到115m，直徑12m，樹幹周長37m，要廿幾位大人嘅手先至攬得實。樹幹下邊同檳榔科或桉屬嘅植物一樣，冇分岔，凈得樹頂有好多側枝；樹底可以開個窿嚟通車都得，加上樹莖係空心。樹葉個樣比較短，似鱗狀鑽形。果係細嘅蒴果品種，有25~40個籽鱗；籽比較細，得3cm長，重4mg，雖然出芽率比較低，但生得好快，2年內可以生到8dm咁高。

特性
北美巨杉可以抗腐蝕、防蟲害同防火，但材質比較脆，尤其樹心好易爛。

用途
呢種植物嘅莖可以做細木器同高級建築用材。而建築用材大多數用喺木板或欄杆。

瀕危物種
雖然巨杉從7000幾萬年前喺全球各地都搵到，但受到第四紀冰川嘅侵襲，好多樹都死嗮，得返美國加州內華達山脈西邊一帶先至有。

植株
完全形態完全形態 啱生出2個禮拜啱生出2個禮拜 出世之後9個月出世之後9個月 樹皮樹皮 葉葉 果果 北美巨杉群，佢嘅樹基都幾大下。北美巨杉群，佢嘅樹基都幾大下。 北美巨杉底出嘅大窿既可以畀人行過，又可以畀車行都得。北美巨杉底出嘅大窿既可以畀人行過，又可以畀車行都得。
北美十三州

北美十三州（Thirteen Colonies），直譯十三殖民地，係英國由1607年到1733年喺北美洲東岸逐步建立嘅13個殖民地，呢批殖民地最終喺1776年獨立做美國。
北美東部時間

北美東部時間（英文：Eastern time，簡寫 ET；法文：heure de l’Est，簡寫 HE；美國西班牙文：hora del este）係一個喺美洲用嘅時區，用嘅國家主要包括美國同加拿大；時間定義大致上係標準時間 UTC-5（即係慢協調世界時五個鐘），夏令時間 UTC-4。
美洲仲有其他國家有對應嘅時區，但係可能唔同名，夏令時間嘅定義亦都可能唔同。
例如，喺墨西哥，對應嘅時區叫做東南時區（西班牙文：zona Sureste），唔係東部，時間定義係 UTC-5。

名
呢個時區嘅名係源於美國1966年嘅 Uniform Time Act（統一時間法案），東部指美國東部。

標準時間
東部時區嘅標準時間喺美國同加拿大叫東部標準時間（英文：Eastern standard time，簡寫 EST；法文：heure normale de l’Est，簡寫 HNE；美國西班牙文：hora estándar del Este）。
東部標準時間喺墨西哥叫做東南時間（墨西哥西班牙文：tiempo del Sureste）。

夏令時間
東部時區嘅夏令時間（唔適用於墨西哥）喺美國同加拿大叫東部夏令時間（英文：Eastern daylight time 或者 Eastern daylight-saving time，簡寫 EDT，意思係 ｢東部日光節約時間｣；法文：heure avancée de l’Est，簡寫 HAE，意思係 ｢撥快咗嘅東部時間｣；美國西班牙文：hora de verano del Este）。
所謂 ｢日光節約｣ 係指 ｢唔使嘥咗啲陽光｣，即係夏天陽光多，撥快一個鐘可以喺日頭未睏覺之前多啲陽光，用少啲電。

幾時轉夏令時間
喺北美，大部地方都係春天撥快，秋天撥慢（spring forward, fall back），喺加拿大同美國，目前嘅規定係每年三月第二個星期日凌晨兩點轉夏令時間，十一月第一個星期日凌晨兩點轉標準時間。
2007年之前係四月第一個星期日撥快，十月最後一個星期日撥慢。
1986年之前係四月最後一個星期日撥快，十月最後一個星期日撥慢。

冇夏令時間嘅地方
東部時區有少部份地區唔用夏令時間：
喺加拿大，安省 Pickle Lake、Atikokan 同 New Osnaburgh 三個地方都係全年標準時間，冇夏令時間。
喺墨西哥，唯一用呢個時區嘅 Quintana Roo 州 ｢唔參與夏令時間計劃｣，全年標準時間，冇夏令時間。
呼告

呼告係種修辭手法，即係指一改敘事唔重情感嘅語氣，突然向唔喺現場或者冇可能回答嘅對象呼喊。即係話直呼作者心中諗住嘅人或物，將佢當成眼前可以直接傾訴嘅對象。呼告嘅情感非常強烈，成日都會用語氣詞同埋感嘆號作尾。
呼告可以令情意更濃，更感人或更具震撼性。
呼倫貝爾草原

呼倫貝爾草原係蒙古高原草原-內蒙古草原-東北草原嘅一部份，喺中國內蒙古自治區呼倫貝爾市嘅天然草場，主要嘅區域覆蓋陳巴爾虎旗、新巴爾虎左旗、新巴爾虎右旗同埋鄂温克族自治旗。
呼倫貝爾草原由呼倫湖同貝爾湖得名，係蒙古族嘅發源地之一。
維基同享有多媒體嘅嘢：Hulunbuir Grasslands
呼吸系統

呼吸系統係指生物呼吸時將空氣吸入身體入面做氣體交換嘅系統，譬如哺乳類嘅肺同魚類嘅鰓。
唔同生物嘅呼吸系統有好大差異。喺好多陸地動物身上，呼吸表面會被內化為肺嘅內膜。肺嘅氣體交換係發生喺幾百萬個小氣囊入面，呢啲氣囊有非常豐富嘅血液供應，因此令空氣同血液密切接觸。呢啲氣囊透過一個氣道系統同外部環境接通，其中最大嘅係氣管，氣管喺胸部中間分支入兩個主要嘅支氣管。呢啲會進入肺部，喺嗰度分支成逐漸變窄嘅二級同三級支氣管。空氣必須透過唞氣過程由環境抽入肺，而呢個過程涉及呼吸肌。
喺大部分魚類同埋其他水生動物入面，呼吸系統由鰭組成，鰭係部份或者完全外露，浸喺水入面，水會流過鰭，氣體交換係喺鰭入面發生，鰭由好多薄片組成，將好大嘅表面積嘅血管組織暴露喺水入面。
呼和浩特

呼和浩特（粵拼：fu1 wo4 hou6 dak6），亦都叫做呼市同青城，係中國一座城，係內蒙古首府，喺內蒙古中南部，響陰山南面，靠近山西，有河通去黃河。呼和浩特係省轄市，叫呼和浩特市，管埋周圍嘅縣。1954年取代張家口同包頭做省城。2003年計，成個市有17410平方千米，人口257萬9千。
呼和浩特響蒙古話解做藍色嘅城，即係青城。大明時叫歸化，大清時另立新城叫綏遠，最後兩個合埋叫歸綏。中國民國嗰陣屬於綏遠省。
呼吸作用

呼吸作用（粵拼：fu1 kap1 zok3 jung6，Respiration）係一種生化過程，係動植物嘅細胞將有機物利用氧進行化學分解，而產生出能量。咁又稱之為細胞呼吸（Cell respiration）。
一般嚟講，動植物所需要嘅能量，都係嚟自呼吸作用。
喺呼吸作用入面，三大營養物質：碳水化合物、蛋白質同脂質，都會被拆解，透過幾個步驟，將能量轉移到還原性氫（化合價為+1嘅氫）入面。加入埋吸入咗嘅氧氣，氫同氧化成水（氫+氧），營養入面嘅碳同另一部份嘅氧結合成二氧化碳。與此同時重有能量產生出嚟，畀動植物自己用。
呼吸有害

《呼吸有害》（英文： Breathing Is Hazardous）係香港歌手莫文蔚嘅粵語單曲，喺2020年4月21號數碼發行。

簡介
單曲係莫文蔚相隔10年推出嘅原創粵語作品，亦都係電視劇《飛虎之雷霆極戰》主題曲。隻歌喺4月19號youtube率先發佈現場演繹版本嘅預告片，相隔兩日連同MV喺iTunes、YouTube Music、Joox、QQ音樂、MOOV、KKBOX、Spotify正式推出。
呼吸衰竭

呼吸衰竭（英文：Respiratory failure），係指呼吸系統嘅氣體交換唔足夠，令體內氧氣同二氧化碳比例唔正常，如果情況唔改善可以冇命。
倫敦動物園

倫敦動物園喺倫敦北區，佔地三十六英畝，攝政公園（Regent Park）動物園，係世上最古老嘅動物園之一。響1828年成立之後，園內林林總總珍奇嘅動物成為科學家研究嘅對象；1847年開始對大眾開放之後，就變成世界上最有名嘅動物園。而家動物園係大約五百六十種動物嘅屋企，細至螞蟻，大至大象。
佢係由1826年成立嘅倫敦動物學會管理，位於攝政公園（攝政運河行過去）嘅北面。呢個學會另外有一個闊落嘅地方 —— 惠普斯奈德野生公園（ZSL Whipsnade Zoo）坐落百福郡市郊。近年越來越多大型動物，好似大象或犀牛，搬到去呢個動物園。
倫敦動物園擁有好多「世界第一」嘅展館：例如1849年起好嘅爬蟲館、1853年開放水族館、1881年就擁有第一個昆蟲館同1938年起好，世界上第一座畀細路嘅動物園。
鳥屋喺 2008年復活節重開，以飼養熱帶雀鳥為主。
動物園學會花園鳥瞰圖，大約1828年

動物園建築風格
園內除咗擁有超過一萬二千隻動物之外，裏面重有一百一十三個遺產古蹟，包括有:
The Clock Tower（1828年起嗰時係駝羊之家）同 長頸鹿之家（1836-1837），都係 Decimus Burton 設計 (兩間都係以及歷史建築兩間都係二級歷史建築）。
The Mappin Terraces（1913-1914）由 Sir Peter Chalmers-Mitchell (1864-1945) 同 John James Joass 設計建造，列為二級歷史建築。直到1997年，都係懶熊同 Hanuman Langurs 嘅屋企。
象屋同犀牛屋（1962-1965）係由 Hugh Casson 同 Neville Conder一齊設計（Grade II* listed）。響2007年春天，原址成為咗單峰駝同Bearded 豬以及（暫時性）嘅鳥屋。
新大猩猩專用區於2007年4月啟用，呢區有模擬非洲加蓬雨林嘅高溫瀑布、隱蔽山窿同私家運動場設施，營造出一個浪漫嘅環境，園方希望藉此引誘十四歲大猩猩公「埃菲」嗰年大佢九歲嘅大猩猩乸「邦戈」交配成功。面積總共六十五萬平方米嘅大猩猩專區，重安置過咗生育年齡嘅大猩猩公「扎伊爾」。

過往嘅動物明星
倫敦動物園曾飼養過當時數量極為稀有嘅擬斑馬同袋狼，甚至影埋相。呢兩種動物而家都已經絕種。
Obaysch：Obaysch 喺 1850年 嚟到倫敦動物園，成為自羅馬帝國之後歐洲第一隻河馬，亦都係英國第一隻河馬。
Jumbo：係1880年當時所知最大嘅象，佢嘅名更成為咗龐大身軀嘅字眼意義。佢響年老時開始變得有攻擊性，唔再適合畀遊客騎；最後佢賣咗去Phineas Barnum嘅馬戲團渡過餘生。英國飼養大象已經有一佰七十年咁耐，但繁殖成功率就非常之低。生下來能夠存活超過五年嘅象仔，響呢段期間唔超過五隻。
Winnie：係響1914年入園嘅美洲黑熊，由加拿大陸軍中尉所送贈。作家 A.A. Milne 帶埋佢個仔羅賓參觀時，見個仔好鍾意同隻母黑熊玩，於是寫咗本好出名嘅書送畀佢，並為書中熊仔改名做 Winnie The Pooh。
Josephine：一隻大型嘅印度犀鳥，係該園最年老嘅動物。佢住響鳥屋裏面直到1998年先死，享年53歲。
Guy the Gorilla：一隻低地大猩猩由1947年響動物園住，直到1978年先死去。喺佢老年時，成為成為公園最受歡迎嘅一位住客。
Brumas：Brumas 係第一隻響園內出世嘅北極熊，估計喺1949年出世。起初以為佢係男仔，但其後佢被證實係女仔。但好多遊客幾個月嚟都接受唔到佢「變性」呢個事實。「Brumas」呢個名係由佢嘅兩個飼養員：BRUce 同 SAM 合併而成。Brumas 好受遊客歡迎，首年更吸引三佰萬個遊客過嚟睇佢。
Eros：1950年，Eros 係隻野生雪鴞，因一次風暴而嚟到動物園。佢一世，做咗園內三個配偶同五十七隻幼雀嘅爸爸，1993年死。
Chi Chi：1958年佢成為園內第一隻飼養嘅大熊貓，係西方國家第一隻飼養嘅大熊貓之一。
全球首間蛙類綜合保護中心館喺 2007年向公眾開放。

動物園與電影
黑腳企鵝嘅餵飼時間
好多電影同電視節目都響倫敦動物園取景。好似哈利波特神秘的魔法石中拍過爬蟲館一景。但電影中飼養緬甸蟒蛇嘅籠原本養嘅動物係 Black Mamba。
倫敦交響樂團

倫敦交響樂團（英文：London Symphony Orchestra）係英國倫敦最舊嘅管弦樂團，喺1904年成立，佢前身係1895年成立嘅「女王大廳管弦樂團」，而家世界上出名嘅管弦樂演奏團體。
倫教

倫教係廣東順德嘅一個鎮，近住大良同番禺沙灣，特產嘢食係倫教糕。
倫敦傳道會大樓

倫敦傳道會大樓（英文：London Mission Building），又叫倫敦會樓，係香港一座歷史建築，喺香港島半山區羅便臣道79-80號，喺2009年被評為香港二級歷史建築。

史
倫敦傳道會大樓由倫敦傳道會喺1893年起，用嚟做傳教士嘅辦公室同宿舍。喺1939年，該建築物改做雅麗氏那打素醫院護士宿舍。1950年，新護士宿舍起好啟用，建築物就一直空置。1973年之後，倫敦傳道會撤出香港，建築物繼續被丟空，直到2000年，喺大樓旁邊嘅那打素醫院拆咗並改建做豪宅羅便臣道80號，大樓亦包括喺地皮裏面，發展商南豐集團喺買入之後先知道呢座建築物已列作為受保護歷史古蹟，唔希望拆咗佢，最後南豐只好將物業嘅外牆保留，用咗接近3,000萬港元將呢座古蹟做內部裝修，改做該屋苑嘅私人會所，主要提供靜態活動，包括宴會廳、美容按摩室、閱讀室同桌球室等。

建築特色
大樓係一棟三層高新古典主義建築，並結合咗意大利式同攝政時期嘅建築特式。平面係長方形，建築物正面每層都有列柱拱廊，平頂上面裝設咗幾支煙囪，矮牆上面有齒狀嘅裝飾線條。裏面就裝設咗裝飾用嘅扶手同壁爐，原本嘅木製樓梯仍然喺度。
倫敦修安機場

倫敦修安機場（粵音：leon4 deon1 sau1 on1 gei1 coeng4）係喺英國修安嘅一個機場，喺1935年嗰陣起好兼且開放畀人用嚟搭飛機。
假若愛有期限

《假若愛有期限》（英文：If Love Was Not Timeless，前名《剎那未來》），係香港電視娛樂嘅ViuTV製作嘅電視劇，喺2018年11月19號到12月14號逢禮拜一到五23:30-00:00喺ViuTV首播，一共20集。套劇由林耀聲、談善言、陳子豐、黃溢濠、盧鎮業、劉俊謙主演。套劇改編自網絡作家藍橘子嘅小說《假若要為愛情加上一個期限》，去咗韓國攞景。

故仔大綱
故仔講2060年未來世界嘅某個國家推行「時限法」，規定做咩嘢都有限期，拍拖夠期就要分手。主角後尾發現呢個制度係極權政府控制人民嘅手段，就加入咗革命組織去推翻「時限法」。

記事
呢套劇其中一位演員係嚟自韓國嘅女藝人朴正花，不過佢嘅對白係用韓語原聲出，無做粵語配音，所以唔識韓文嘅觀眾一定要睇字幕先至聽得明。
劇入面無講到係邊個國家，但呢個國家嘅人講粵語、寫繁體中文字，叫國家領導人做「總統」。
劇入面嘅外景分做兩類：一個係由VR裝置虛構出嚟嘅美好環境，用咗韓國首爾東大門設計廣場嘅外景表達；另一個係烏煙瘴氣嘅真實世界，用咗香港舊區嘅外景表達。

節目調動
2018年12月14號，由於《2018 MAMA亞洲音樂大獎 – 香港站》直播時間超時一個鐘，後面嘅節目臨時安排順延播出，呢套劇亦順延到深夜00:30-01:00播。
假記憶

假記憶（false memory）係一種記憶上嘅現象，指一個人「回想」起一啲根本冇發生過嘅事。
假薄荷

假薄荷（Mentha longifolia var. asiatica），又叫亞洲薄荷，係唇形科薄荷屬嘅一種植物，屬歐薄荷嘅變種。
假貨

假貨又叫贗品，係仿製品一種，模仿真貨而成，所以又係翻版一種，俗稱A貨。如果涉及牌子，就叫冒牌貨。假貨多數比正貨平，將貨就價，品質差劣。
假貨可能只係做到，睇落去似，但用起上來可能好差。有啲假貨，可能係有害，例如酒係乙醇做，而有啲假酒，係用工業酒精甲醇做，會毒死人。
而冒牌貨往往係侵權商品，某啲地方唔合法，有機會俾人告上法庭，可以係民事案件，甚至係刑事案件，視乎地方而定。
假脧屌屎窟

假脧屌屎窟（英文：Pegging）係屌屎窟嘅其中一種，通常女人會戴住一條綁帶假脧，然後插入屎眼，亦都可能會用條假脧去刺激男人嘅脧嚟達到性高潮。
假設性無罪

《假設性無罪》（英文名兼前名：《Me Too》）係香港電視娛樂嘅ViuTV製作嘅電視劇，喺2019年10月3號到10月23號逢禮拜一到五21:30-22:30喺ViuTV首播，一共15集。套劇由梁漢文、王敏奕、張慧儀領銜主演，雷深如、陳俞希、樓南光、邵仲衡、董敏莉、陳子豐、強尼 、張滿源主演。套劇用辦公室性騷擾做主題。

相關製作
《假設性無罪》正式首播之前5日（9月28號到10月2號），ViuTV安排咗一連5集前奏節目《假設性無罪 - 性甚明誰》喺夜晚23:25-23:30播（第4集提早到22:25-22:30播）。
假詞源

假詞源（流行詞源、詞源神話、 偽詞源）係一啲流行但直頭錯嘅諗頭畀特定詞詞源或者派生形式嘅。噻時着喊做民間詞源，但後者都係語言學裏頭嘅一隻專門term。
噉樣嘅詞源通常有都市傳說feel，而且有幻想成分多同埋天花亂墜多過啲典型詞源喺字詞典裏頭嘅，肯涉及一啲嘸尋常發生嘅古仔（譬如有講啲牛津學生來自非貴族家庭嘅着逼到寫佢哋嘅名字成sine nobilitate ，跟尾好快變成縮寫s.nob，最後產生snob隻詞）。英文裏頭新近出嘅好多例子屬於backronyms（組成首字母縮寫來解釋一隻term），譬如posh表示「port outward, starboard homeward」。

來源同影響
錯誤詞源可能有好多原因。有啲係合理嘅解釋，但基於一啲錯誤證據。學者可能經常做有好多認真嘅嘗試畀一隻詞嘅詞源，佢哋係基於當時手頭上啲訊息最啱嘅嚟提出嘅，啲跟到語言學研究發展可能會喺之後着改或者冇得到認同。譬如，考慮到當時見解，中世紀詞源學啲結果係合理，但經常冇得到現代語言學家認同。近代早期人文主義學者啲詞源學開始有可靠多啲嘅結果產生，但佢哋好多啲假設都已經着取代。
其他假詞源係出於一啲人啲自己講法，啲似是而非而嘸信得嘅，譬如Daniel Cassidy提出嘅啲毫無根據嘅講法，即數百個常見英語單詞似baloney 、 grumble、bunkum之類來自愛爾蘭話。佢啲「考究」着認爲都係基於語音相似，耖到一啲詞發音意思撞啱嘅，而冇涉及歷史語言學。
噻啲詞源係都市傳說一部分，並且好似反映了啲人對獵奇嘢、反直覺嘢甚至醜陋嘢嘅普遍品味。一隻常見例係戥短語rule of thumb有關，意思係「a rough guideline」。有隻都市傳說講到，隻短語指緊一條古老英國法律，講，男人得合法毆打佢老婆，衹要使條棍粗嘸超過手乸頭嘅就得。
喺美國，陋俗相關嘅傳說有拏褦畀種族主義同奴隸制；諸如picnic、 buck、 crowbar等常用詞着認爲源於貶義詞或者種族主義行為。啲所謂詞源講法嘅「發現」，通常着啲人傳播佢嘅認為係一啲值得關注嘅證據畀種種族主義態度暗含喺平閒時講話裏頭嘅。有一次，使用「niggardly」導致了一名美國公職人員辭職，因為隻詞聽起身似nigger，即使佢哋冇咩拏褦。

僅衹派生流行詞源 (DOPE) 戥生成流行詞源 (GPE)
Ghil'ad Zuckermann提出有僅衹派生流行詞源 (DOPE)戥生成流行詞源 (GPE)之間嘅明確區別：
「DOPE 包括有詞源上嘅重新分析畀一隻預先存在有嘅詞項（lexical item） [. . . ] DOPE 作者利用有佢隻 Apollonian 傾向，即隻描述、創造秩序嘅願望，憑藉嘸熟悉信息或者新體驗 [...]，即係渴望啲嘢有意義。」DOPE「衹係消極嘅」，「錯誤嘅推導，事後嘅合理化」。
另一方面，GPE 涉及引入新意義（意義）或者新詞項，譬如睇語音語義匹配。
占美·華迪

占美·理查·華迪（英文：Jamie Richard Vardy，1987年1月11號—） 係英倫一位職業足球員，司職前鋒或翼鋒。目前效力喺英超足球會李斯特城足球會。
占美戴維斯

占美戴維斯（英文：Jimmie Davis，1899年9月11號—2000年11月5號）係一個美國鄉村音樂歌手同政治人，佢喺路易斯安那州出世，原名占士侯斯頓戴維斯（James Houston Davis）。
到咗1940年代之後，占美戴維斯開始轉投政治領域，而且喺1944年同1960年做過兩屆路易斯安那州州長。
占美杜倫

占美杜倫（Jamie Dornan，1982年5月1號—）係英國北愛爾蘭男演員，出名作品包括2006年電影《瑪麗皇后》嘅佛森伯爵同埋2015年電影《格雷的五十道色戒》嘅格雷。
占美威爾斯

占美·威爾斯喺FOSDEM 2005上演講。
占美·當奴·“占寶”·威爾斯（又譯衛詹美，英文：Jimmy Donal "Jimbo" Wales，1966年8月7號—），係維基百科（Wikipedia）創始人之一，維基媒體基金會總經理，同時擁有一個叫做Wikia嘅營利公司。威爾士早年成立過名為Bomis嘅互聯網公司，並且喺2000年3月推出過網上百科全書計劃，叫做Nupedia（即係而家維基百科嘅前身），並且請咗拉里·桑格（Larry Sanger）做嗰份百科全書嘅主編。
不過，由於Nupedia嘅内容係由各方面嘅專家，通過同儕評審（peer-review）過程、檢查確定之後先至發佈，所以進展過程相當之慢。拉里·桑格於是喺2001年1月提議，用Wiki軟件作為百科全書平台，獲得占美·威爾斯同意之後，發起另一個叫做Wikipedia嘅計劃。拉里·桑格喺2002年3月1日卸任之後，維基百科由眾多熱心參與者持續發展。2003年中旬，占美·威爾斯創立咗維基媒體基金會嚟繼續執行維基百科計劃。而家維基百科已經發展成目前全球最大嘅網上百科全書；至於Nupedia就喺2003年9月結束同離線。

獲獎
Wales being interviewed on the red carpet of the 2006 Time 100, by Rocketboom, a daily Internet vlog
威爾斯喺2006年6月3號獲美國伊利諾州頒發榮譽學位[未記出處或冇根據]。電子前線基金會喺2006年5月3號頒咗個先鋒獎（Pioneer Award）畀佢。
威爾斯亦都喺2006年5月8號發行嘅美國《時代》週刊特別版度，成為首位名列「世界百名最具影響力人士·科學家及思想家」嘅人。
占美李寇蒂斯

占美李寇蒂斯（粵拼：zim1 mei5 lei5 kau3 dai3 si1，英文：Jamie Lee Curtis，1958年11月22號—）係個美國女演員同細路書作家。佢喺1977年出道，出名嘅作品有《神探白朗：福比利大宅謀殺案》同《真實謊言》。
占美漢迪士

占美漢迪士（Jimi Hendrix，1942年11月27號—1970年9月18號）係美國結他手同歌手，美國華盛頓州西雅圖出世，1963年出道，到1970年離奇死咗，得唔夠28歲命。
克赤

克赤（烏克蘭文：Керч，羅馬化：Kerch；俄文：Керчь；克里米亞韃靼文：Keriç），係一座喺克里米亞半島嘅港口城市，人口大約有15萬。

歷史
呢座城喺大約公元前6世紀最先由古希臘人建城。呢座城當時叫做 Pantikapaion，係克里米亞之中最古老嘅城市之一。
由中世紀開始，呢座城曾經畀唔同帝國控制過，包括拜占庭帝國、基輔羅斯、蒙古帝國、鄂圖曼帝國、同俄羅斯帝國等等。
到1920年代，呢座城市曾經有過大型嘅經濟發展，其中包括咗工業同埋旅遊業。不過到二次大戰，呢座城喺打仗期間夷為平地，到戰後再重建。
到依家，呢座城係當地重要嘅港口同埋旅遊勝地，包括做克里米亞大橋其中一邊嘅落腳位。

地位爭議
呢座城本嚟係屬於烏克蘭克里米亞自治共和國，不過自從2014年克里米亞危機以嚟，一路都係實際上咁由俄羅斯控制，一路到依家，屬於克里米亞共和國。
克里姆林宮

克里姆林宮（俄文：Кремль）係俄羅斯首都莫斯科市中心嘅建築群，係俄羅斯聯邦政府行政總部所在地，東面係聖巴西爾大教堂同紅場。
克里希那穆提

克里希那穆提（英文：Jiddu Krishnamurti，1895年5月12號—1986年2月17號）係印度作家，因為走訪世界多國演講宣揚慈悲精神而出名。
克街

克街（英文：Heard Street）係香港灣仔一條街，由莊士敦道連去灣仔道。
克街喺香港開埠早期已經有，因為英國商行HEARD & CO.嚮度開總部，所以條街叫呢個名。
而家克街多數係食肆，譬如華星冰室。兩邊嘅樓分別有展鴻大廈、廣生行大廈、長春大廈同英皇集團中心。
克路治

克路治（羅馬尼亞文：Cluj-Napoca）係羅馬尼亞第二大城，人口有32萬。
克里斯多佛·雷恩

克里斯多佛·雷恩係一個英格蘭王國、大不列顛王國畫則師、天文學家、數學家、物理學家、大學教員、政治人、城市規劃師。
克里奧爾人

克里奧爾人（Creole peoples）係非洲同美洲嘅本土族群同嚟自歐洲嘅西洋人嘅混血後代。
呢篇克里奧爾人係關於族群嘅楔位文章，仲未完成嘅。麻煩你幫手補充佢嘅內容。
四個女仔三個BAR

《四個女仔三個BAR》（英文：Raising the Bar）喺香港電視廣播有限公司拍攝嘅時裝喜劇，由黃智賢、陳凱琳同姚子羚領銜主演，並由張繼聰、陳瀅、何雁詩、鄭子誠、唐詩詠、蔣志光同劉佩玥聯合演出。

記事
2014年6月17號：呢套劇12:30喺將軍澳電視廣播城一廠灰位元舉行試造型記者會。
2014年6月26號：呢套劇12:30喺將軍澳電視廣播城舉行開鏡拜神儀式。
2015年1月21號：呢套劇12:45喺斧山平定道10號佛教孔仙洲紀念中學舉行「新鮮人VS新鮮人」宣傳活動。
2015年1月25號：呢套劇15:30喺銅鑼灣軒尼詩道/東角道交界舉行「LAW ANGEL闖街頭」宣傳活動。
四凶

四凶（sei3 hung1），係指傳說度由中國上古時代嘅舜帝流放到四方嘅四個凶神。
四五行動

四五行動，係香港一個泛民主派壓力團體，由1976年4月5號響香港聲援北京四五運動嘅參加者發起。成員唔少係支持托洛斯基派，而最多人識嘅成員，就係前任香港立法會議員梁國雄。
四人幫

四人幫係指文化大革命（1966年—1976年）後期、中國共產黨第十次全國代表大會之後形成嘅一個政治集團。成員包括江青、張春橋、姚文元同王洪文四個人。江青係毛澤東第四個老婆。而張春橋、姚文元同王洪文就係毛澤東由上海提拔到中央嘅。
四代香港人

《四代香港人》係一本講香港社會現象嘅書，作者係香港社會學學者呂大樂。
作者用「四代香港人」代表而家香港社會世代輪替停滯嘅一種現象，佢將香港人分為四代，包晒1920年代到1980年代出世嘅香港人。

第一代香港人
第一代係大約二十世紀二、三十年代出世嗰班人，呢個時代社會由於唔係好富裕，好多人靠打拚而成功，由於經歷過第二次世界大戰嘅戰亂時期，所以佢哋以節儉為信念，即使係戰後生活狀況改善咗，佢哋依然都好慳，同埋會為唔穩定嘅未來做準備。

第二代香港人
第二代係喺戰後嬰兒潮出世嗰班人，呢一代因為受過教育，佢哋用知識喺社會上爭取到地位。但係由於佢哋呢代嘅競爭好激烈，所以贏咗嗰批就相信只要佢哋努力，凡事都能成功，相信適者生存呢句話，而輸咗嗰批就會覺得只要佢哋再努力，依然可以成功。呢一代人成為咗而家社會上面最大部分主導嘅一群，所以喺做決策上，佢哋會將自身經驗應用至辦事方式，直接影響其他代嘅人。

第三代香港人
之後係第三代人，即係大約1966年-1975年出世嗰一班，呢一代雖然同樣受過教育，人數上由於唔夠第二代多，喺消費力同社會影響力上做唔到主導，只可以喺第一同第二代人設下嘅期望同標準上發展，結果只有好少數因為屋企人有錢，提供到雄厚嘅支持，以及佢本身係精英嘅關係而有能力喺社會上爭取到地位。但係由於第二代人依然佔據住一啲上級領導嘅職位，所以呢啲精英嘅職位流動性都受到限制。

第四代香港人
再之後係第四代，即係大約1976年-1990年出世嗰一班，由於第一代同第二代重未肯退落嚟，第三代無辦法接替到，呢一代一出世就注定係失敗者，完全無機會。
四五運動

四五運動，包括四五天安門事件，係1976年4月4號到4月5號，北京市民自發喺天安門悼念國務院總理周恩來，同時抗議四人幫，件事俾當時嘅中共政府定性做「反革命事件」，引來暴力鎮壓。係1976年3月底4月初喺南京發起、好快全國都有示威、響首都北京達到高潮，有大規模群眾嘅民眾運動。
四人歸西

四人歸西係一個香港嘅都市傳說，指喺打麻雀嗰陣如果連續三人打出「西」牌，下一個就唔好打「西」牌，若然再配上「一筒」，就會四人「一同歸西」（死亡）。呢個傳說亦不時成為香港影視作品嘅靈異題材。

起源
有啲觀點認為，呢個傳說起源來自《華僑日報》喺1953年3月5號嘅報道，標題為〈打牌鬧鬼四人打出六人〉，主要講述四個人打牌打到撞鬼，結果引來大量人士旁觀驚動警察，有報道甚至話，四人原本坐嘅位置上之後都擺放著一隻「西」牌。不過，當年就亦有唔少報道跟進事件，甚至有輿論批評相信有鬼嘅人愚蠢迷信。

關於呢個傳說嘅討論／評論
靈異節目主持人雲海，曾經接受訪問時提到自己曾經喺清明節打牌，差啲連續四個人都打西，之後仲差少少有人贏第七次（變成食七），形容件事好邪，以後清明重陽都唔敢打牌。

類似文化
日本麻雀當中，如果開局四家都打出一樣嘅風牌，而期間又無玩家上、碰、槓，就會流局（中文：流局），即係所謂嘅「四風連打（スーフォンレンタ, 四風連打?）」。日文嘅「四」同「死」同音，「四風連打」聽起嚟就好似「死風連打」咁唔多老利，所以直接流局。相傳依個規則係嚟自中國嘅「一同歸西」（連續四張西牌而流局），不過最遲喺1929年已經演變成為「四風連打」。
四元數

四元數（英文：quaternion）係複數嘅延伸，但係冇咗乘法交換律。虛數單位分別用表示。當中。
用實向量空間嘅角度去睇嘅話，四元數係一個四維實向量空間，相對嚟講複數就係一個二維嘅實向量空間。
司簫星

司簫星（Euterpe），即係小行星27，係太陽系小行星帶嘅一粒小行星，喺1853年11月8號發現。
司音星

司音星（Echo），即係小行星60，係太陽系小行星帶嘅一粒小行星，喺1860年9月14號發現。
司馬丕

司馬丕（341年—365年），係東晉第六位皇帝，361年到365年在位，跟諡號叫晉哀帝。
司舞星

司舞星（Terpsichore），即係小行星81，係太陽系小行星帶嘅一粒小行星，喺1864年9月30號發現。
司空氏

司空（粵拼：si1 hung1）係唐人姓氏，喺《百家姓》裏頭排第440位，依家經已冇乜人用。
呢篇司空氏係同姓氏有關嘅楔位文章，重未寫完嘅。麻煩你幫手充實佢。
司馬

司馬係古時中國嘅官職名，唔同朝代有唔同職權。
西周到戰國期間，司馬係中央官，掌軍政、軍賦，同司徒、司空、司士、司寇並稱「五官」。
西漢到魏晉南北朝期間，司馬係軍官，掌管軍事，地位低將軍一級。
唐代期間，司馬係地方官，係州刺史嘅佐官，實際無職權，多數用嚟處置貶官。
明代同清代期間，司馬係地方官同知嘅雅稱。
司馬亦係唐人嘅姓氏，就係源自呢個官名。
司紡星

司紡星（Bertha），即係小行星154，係太陽系小行星帶嘅一粒小行星，喺1875年11月4號發現。
司華力腸

司華力腸係西歐一種肉腸，瑞士、法國、德國都有出產，舊時要用到豬肉同豬腦去整，家陣已經唔落豬腦。司華力腸比一般腸粗身大轆。
司賦星

司賦星（Kalliope），即係小行星22，係太陽系小行星帶嘅一粒小行星，喺1852年11月16號發現。
八月初一

八月初一係黃曆八月嘅第一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月初六

八月初六係黃曆八月嘅第六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月二十

八月二十係黃曆八月嘅第二十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月初七

八月初七係黃曆八月嘅第七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月初三

八月初三係黃曆八月嘅第三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月初九

八月初九係黃曆八月嘅第九日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月初二

八月初二係黃曆八月嘅第二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月初五

八月初五係黃曆八月嘅第五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月三十

八月三十係黃曆八月嘅第三十日。呢日淨係大月嗰陣先有。如果八月係大月，就係八月最後一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月初八

八月初八係黃曆八月嘅第八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
和宜合道熟食市場天台休憩處

和宜合道熟食市場天台休憩處（英文：Wo Yi Hop Road Cooked Food Market Roof-top Sitting-out Area）係香港一公園同遊樂場，喺新界葵涌石籬和宜合道，和宜合道熟食市場天臺，行政上歸葵青區。設施有戶外乒乓球檯。
和宜合道運動場

和宜合道運動場，香港運動場之一，喺葵涌梨木樹，和宜合道二百九十八號，同和宜合道高爾夫球練習場‎‎相連，英文叫Wo Yi Hop Road Sports Ground。行政上歸葵青區。設施有運動場、仿草地球場，球場為十一人草地足球場。
場一九八七年開張，今下歸康樂及文化事務署管。

設施
場有仿真草草地足球場，跑道三百米長。草地足球場亦當高爾夫球練習場咁用。設有24個泊車位嘅公眾收費停車場，包括一個殘疾人士專用車位，重有練習鏡，更衣室以及貯物櫃。

變
同其他早期設立嘅運動場一樣，和宜合道運動場早年嘅跑道係由瀝青鋪成。約莫響1987年後至改為鋪設全天候跑道。
由於運動場規模較細，唔少喺呢個運動場搞陸運會嘅學校，唯有將400米同4X100米接力賽嘅部份賽道重疊，因此參與呢類賽跑嘅選手，必須喺看台前嘅10 米直路跑道跑多一次呢段賽道，完成賽程。

大型活動
仁濟慈善行：仁濟醫院一年一度嘅大型籌款項目，參加人數達萬人，於「和宜合道運動場」舉行起步禮同起步點。

交通
可以搭巴士喺和宜合道運動場站落車，呢幾架都得：九龍巴士32、36、36A、36B、36M、40X、46P、47X、48X、73X、278X。

開放時間
每日開上晝六點十五分至夜晚十點半，高爾夫球練習場逢星期二、日夜晚六至十點開。
逢星期四係運動場保養日。
和富

和富（英文：Provident，代號C19）係東區區議會轄下一個選區，喺1994年設立，依家嘅區議員係工聯會嘅郭偉强。
和寒町

和寒町係日本北海道上川支廳上川郡嘅一個町。喺2021年9月30日人口有3,129人。
和宜合道

和宜合道（Wo Yi Hop Road）係香港葵青區同荃灣區一主要道路，北至和宜合交匯處，南至青山公路，總長度約莫2.4公里。

史
和宜合道以荃灣和宜合村（古稱「狐狸峽村」，即係家下城門隧道轉車站橋底條村）命名，喺1960年代至1970年代起，道路連接青山公路葵涌段同埋城門道象山邨，以配合葵涌北同荃灣東嘅發展。
1985年，葵青區議會成立，葵涌由荃灣區分咗出唻，和宜合道成為咗兩區分界線之一，西面歸荃灣區管，東面就歸葵青區管。
和宜合道花園

和宜合道花園，香港公園之一，遊樂場之一，喺新界荃灣和宜合道，英文叫Wo Yi Hop Road Garden。行政上歸荃灣區。設施有狗公園、寵物公園。
和富中心

和富中心（Provident Centre）係香港北角嘅其中一個私人住宅屋苑，響和富道21-53號，1982年－1984年起好。屋苑一共有17座，有1,450個住宅單位。
和宜合道高爾夫球練習場

和宜合道高爾夫球練習場，香港高爾夫球場之一，喺葵涌梨木樹，和宜合道二百九十八號，和宜合道運動場邊，英文叫Wo Yi Hop Road Golf Driving Range。行政上歸葵青區。有高爾夫球設施。
場一九九五年九月十四號開張，歸康樂及文化事務署管。場有發球練習場球道十五條，球道至長為六十碼。
和富道

和富道（英文：Wharf Road），係香港北角一條馬路，由城市花園道開始，去到糖水道。
圖里羅格

圖里羅格（俄文：Турий Рог），中文名叫做快當別[未記出處或冇根據]，係外滿洲西南嘅地方，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
圖阿爾賽-布伊爾德魯

圖阿爾賽-布伊爾德魯（法文：Thouarsais-Bouildroux）係法國盧華爾河區大區旺代嘅一個市鎮，屬於豐特奈勒孔特區。呢個市鎮喺2009年嗰陣有703人，面積17.37平方公里。
圖靈天諾－南鐵羅

圖靈天諾－南鐵羅（意大利文：Trentino-Alto Adige）係意大利嘅其中一個大區，首府圖靈托。
維基同享有多媒體嘅嘢：Trentino-South Tyrol
圖誠科技

圖誠科技係台灣新竹市一間IC設計公司，2003年由矽統科技嘅多媒體事業部分離成立，並合併咗Trident嘅繪圖卡部門。產品以繪圖晶片為主。
圖誠科技嘅英文名係XGI Technology Inc.，其中XGI係"eXtreme Graphics Innovation"嘅縮寫。
圖論

圖論（粵拼：tou4 leon6）係組合數學一個分支，專門研究數學上嘅圖，點同直綫嘅組合關係。
圖讀湛江

圖讀湛江係2004年2月創辦，由湛江市委外宣辦、碧海銀沙網站、湛江攝影家協會共同創辦網絡嘅新聞圖片欄目「圖讀湛江」。

主要特色
碧海銀沙網站係粵西嘅門護網站，響國內外有影響，首頁嘅日點擊量達40萬人次。圖讀湛江係嫁接於重點網站，借自碧海銀沙搭建嘅良好平台，先至取得咁快嘅發展同埋壯大。

優勢互補
凝聚宣傳主管部門、著名網站、傳統媒體、攝影發燒友多種力量，實現多種資源同埋有機組合，相得益彰，各有回報。

編輯創新
體現網絡特點。圖讀湛江編輯部埋責任編輯同埋技術編輯組成，責任編輯負責審核把關，技術編輯負責將稿件放上網。
技術編輯由碧海銀沙網站人員組成，每天值班近20個鐘，雙休日、節假日都正常工作，全年唔間斷。
呢種靈巧嘅編輯機制，時效性強，貼近生活，貼近實際，貼近群眾，鼓舞通訊員嘅來稿積極性，眾多網民閱讀到新鮮熱辣嘅各種資訊。
圖靈完整性

喺可運算性理論上，圖靈完整性（Turing-completeness）係一列操弄數據嘅法則系統（例如係一隻程式語言）可以具有嘅特性。一個圖靈完整（Turing-complete）嘅系統能夠模擬任何嘅圖靈機。
圖西族

圖西族（Tutsi）係非洲大湖區嘅一個族群，屬班圖人嘅分支。佢哋同胡圖族關係對立，盧旺達嘅圖西族曾經對胡圖族進行種族清洗，到胡圖族當權之後就搞大報復，屠殺大量圖西族人，史稱盧旺達種族滅絕。
圖阿馬西納

圖阿馬西納係馬達加斯加一座城，圖阿馬西納省首府，人口27萬。
四叉路口

四叉路口，路口一種，一個路口分出四條路。至常見有十字路口，亦有啲交叉路口，唔規則亦都有。
四分衛

四分衛（quarterback）係美式足球一個進攻位置，負責喺開波嗰陣由中鋒嗰度接波，並且對進攻作出決策，決定要傳波定跑陣。
四分位距

四分位距（英文：interquartile range，IQR）係統計上一種離散程度指標。指百分位數 75% 嘅個案嘅數值減百分位數 25% 嘅個案。
四則運算

四則運算係四樣最基本嘅數學算術運算，即係加減乘除。原則係：
只有加減或者只有乘除嘅時候，由左到右計；
加減乘除放喺同一條算式裏面嘅時候，先計乘除後計加減；
算式有括號嘅時候，先計括號裏邊嘅部份，括號裡邊重有括號嘅，先計最裡邊嘅括號裏邊嘅部份。
四分位數

四分位數（quartile）係描述統計學嘅一個概念。一柞數據嘅下四分位數（lower quarter / 25th quartile）係指最細數值同數據整體中位數之間嘅中位數，而柞數據嘅上四分位數（upper quarter / 75th quartile）係指最大數值同數據整體中位數之間嘅中位數。
四分音符

音樂上，四分音符（美式英文：Quarter note，英式英文：Crotchet）嘅音符時值係全音符嘅四分一，二分音符嘅一半同埋八分音符嘅兩倍。佢個樣係實心卵形加支柄。樂譜上，如果係中間綫以上，支柄就向上。相反，就向下。
統一碼裏面，符號係U+2669 (♩).
四分休止符有四分音符咁長嘅休止符。個樣似Z面加個C字。亦都似日文平假名そ。
四刀輝彰

四刀輝彰（粵拼：sei3 dou1 fai1 zoeng1；1984年7月27號—；簡化字：四刀辉彰），原名黎筱濛（lai4 siu2 mung4），佢藝名出自漫畫《午夜的太陽》，係北斗企鵝工作室嘅配音員。

配音嘅作品
呢個表唔完整，歡迎加料。
元朗炮仗坊

元朗炮仗坊，簡稱炮仗坊，係香港元朗市中心一條街。入口喺元朗安寧路。
元朗明渠

元朗明渠係明渠，喺香港元朗市中心，貫穿元朗郊區（大棠、元朗南）、元朗市（元朗大馬路、朗屏同工業邨）、同埋大生圍，由南向北，下游接山貝河，再流入后海灣。元朗明渠設計又闊又深，多年嚟為元朗市同郊區排走雨水。

污染
明渠嘅水一向污糟，加上近年渠務改善工程疏導雨水，明渠大部份時間流量甚低，夾雜污泥同其他污染物，水質混濁。同埋早年有啲鋪頭食肆將污水渠駁入明渠，搞到條渠成日有垃圾同上游家禽嘅排泄物漂浮。發出陣陣臭味。
雖然近年政府努力整理渠道、收返禽畜飼養牌照，同埋加強撿控違例人士，但環境仍有待改善。大部份渠面喺長時期乾涸下，渠面不時有死魚、樹枝等垃圾，又因表面經常鋪滿泥塵，呢啲泥塵畀強風吹起，引致唔少環境問題。

復原自然河
現時元朗明渠兩邊，種咗些少樹，亦有些少長櫈畀人休息。但由於明渠景觀欠佳，欠缺涼亭等設施，淨係得好少老人家會用長櫈。明渠附近環境屬市中心（大馬路附近一帶）同工業區（橫洲附近一帶），環境一係過嘈，一係過僻，現時情況根本及休閒活動之用。明渠兩邊，長期畀人放置、棄置雜物，有礙觀瞻。
元朗市發展，集中喺元朗大馬路一帶，以致元朗明渠附近，人流相當擠迫，經常出現人車爭路嘅情況。長年日曬，加上人車密集，造成元朗區出現「熱島效應」，元朗市往往高市區氣溫兩三度。
此外，元朗區人口達四十幾萬，但無乜休閒用地。偶爾見到有青少年攀越圍欄，入明渠地基遊玩嬉戲，好鬼危險。
元朗明渠同附近環境確實有欠衛生、綠化及配套不足，社區長期欠缺休閒用地。呢啲問題急需政府部門解決。
元朗游泳池

元朗游泳池（英文：Yuen Long Swimming Pool），係香港新界元朗區嘅一個公眾游泳池，水牛嶺東面山腳，喺元朗元朗體育路10號，由康樂及文化事務署管理。
元朗站 (輕鐵)

元朗站（粵拼：jyun4 long5 zaam6；英文：Yuen Long Stop）係香港輕鐵喺東北面嘅終點站，響新界元朗區嘅形點II地面，喺元朗站 (屯馬綫)附近。

車站結構
元朗站係一個地面車站，喺西鐵綫元朗站同埋元朗（東）巴士總站之間，屬於單程車票第5收費區。西鐵綫元朗站喺呢個站嘅北面，乘客可以轉西鐵綫往返市區同埋屯門。
車站嘅上蓋物業係新元朗中心，總共有1個商場同5棟住宅。車站南面係元朗（東）巴士總站、青山公路元朗段同埋新時代廣場。
月台(地面)
出口
屯馬綫元朗站、元朗站公共運輸交匯處、元朗（東）巴士總站、新元朗中心、輕鐵客務中心

歷史
元朗總站之前叫「元朗站」，車站係喺輕鐵初初起嗰時同步興建，喺1988年9月18日啟用。
1988年9月18日，輕鐵嘅第1期通車、響元朗東巴士總站南端嘅露天元朗站同時啟用。當時呢個站只設有3個月台。列車進入總站月台之前，需先圍繞新元朗中心地盤以北同東嘅一段朗日路（該段路軌跟路面汽車共用），然後先進入月台。
1993年隨住新元朗中心落成，位於新元朗中心樓底嘅地面車站啟用。原本位於元朗東巴士總站南端嘅露天車站亦隨之停用並拆卸。舊站現址為元朗（東）巴士總站附近。
2010年6月13日，元朗總站又改翻名做元朗站。

利用狀況
本站喺1988年輕鐵啟用以來都係東北面嘅終點站，經過本站嘅路線可以去到屯門。但由於本站離元朗市中心較遠，用本站嘅人唔多，主要係新元朗中心嘅居民同埋去商場嘅人流。
但係自2003年西鐵啟用之後，因為本站係元朗市中心接駁西鐵嘅主要車站，人流迅速增加。
元朗政府合署暨大橋街市

元朗政府合署暨大橋街市係香港一座政府合署同街市，喺新界元朗橋樂坊2號，1983年啟用，下層係街市，上層係政府部門辦事處。
元朗平原

元朗平原（Yuen Long Plain）係香港主要嘅平原，喺新界西北部嘅元朗區，佔地約莫144平方公里，喺唐代到宋代沖積形成。
冬OT

冬OT，係香港嘅YouTube頻道。喺2017年開始運作，主要製作同生活有關嘅短片。創辦人係布嘉正（Bamboo）、黎源城（Finn）同黃浚軒（Barry）。

名
「冬OT」個名起源自茶餐廳伙記對「凍檸茶」嘅寫法，亦有「Don't OT」（唔加班）嘅意思。
冬天

好多地方，冬天都會落雪。上圖係德國嘅冬天。
呢篇文冇引任何嘅出處。 請幫手改好呢篇文，加返出處同埋寫低根據。冇根據或冇出處嘅嘢可能隨時受到質疑；經唔起質疑就會畀人剷走。
冬天，又叫冬季，係一年中最凍，日照時間最短嘅幾個月，係四個季節中嘅一個。響亞熱帶以北、南半球以南嘅地方先會有。好多離開赤道遠嘅地方，冬天都會落雪。
唔同地區同文化對冬天嘅長短有異。響南半球，6、7、8月係冬天；響北半球，12、1、2月。用中國嘅二十四節氣計，冬天由立冬開始，到立春為止。亞歐部份地方認為冬天由11月開始。
冬天嗰時，有啲動物會冬眠。
冬季兩項

冬季兩項（biathlon）係係由兩個項目組成嘅運動比賽，包括越野滑雪同射擊，係冬季奧林匹克運動會嘅其中一個比賽項目之一。
冬奧潮什麼

《冬奧潮什麼》（英文：Hipster Tour Olympics Winter Games Beijing 2022）係香港電視廣播有限公司嘅遊埠節目，由梁芷珮、曾國猷做主持，亦係梁芷珮嘅「潮什麼系列」外傳作品，喺2022年2月3號到2月4號香港時間禮拜四、五22:30到23:00喺翡翠台播。呢個節目會去到芬蘭、愛沙尼亞、薩拉熱窩同法國，睇下運動員點樣備戰2022年冬季奧林匹克運動會，又會體驗冬奧項目。
冬 未了

《冬 未了》係台灣樂隊蘇打綠出嘅第十張唱碟。喺2015年11月4號由環球唱片發行。

簡介
呢張專輯係蘇打綠嘅跨國音樂計畫「韋瓦第計畫」嘅第四張唱碟，亦係「韋瓦第計畫」嘅最後一站，主題城市係德國柏林。蘇打綠以《故事未了》做主題喺台北小巨蛋搞咗2015演唱會，並請到《冬 未了》唱碟嘅德國流行曲交響樂團GermanPops Orchestra參與演出。
呢張唱碟令蘇打綠喺第27屆金曲獎攞到最佳作詞人獎、最佳編曲人獎（同林暐哲一齊攞到）、最佳樂團獎、最佳國語專輯獎，老闆林暐哲獲得最佳專輯製作人獎。並喺第27屆金曲獎頒獎典禮做開場演出嘉賓，同德國指揮家Bernd Ruf、台灣60人交響樂團揭開金曲序幕。
冬南瓜

冬南瓜，南瓜一類，南瓜屬一年收割生菓。生得遲，唔對稱，怪形，皮粗或者多突。大細來講，細又有，中等又有。佢耐擺，皮硬，因而叫冬南瓜 。對比起夏南瓜，冬南瓜熟晒先食，瓜子都熟晒，皮好硬。大多數都可以冬季食。冬南瓜要煮過先食得，唔似夏南瓜可以食皮。
佢橫跨南瓜屬好幾個品種，品種下有唔少種植變種，都歸入冬南瓜。
冬天裏的一把火

《冬天裏的一把火》係一隻華語流行曲，原曲係愛爾蘭女團The Nolans喺1980年《Making Waves》專輯嘅《Sexy Music》，中文作詞人係莊奴、原唱係高凌風，係1982年鄒美儀同劉文正演出嘅台灣喜劇電影《冬天裏的一把火》同埋主題曲。2011年高凌風個仔葛兆恩推出續作歌《冬天裏的第二把火》，由周杰倫作曲、彈頭（南拳媽媽團員宋健彰）作詞。

高凌風版
喺台灣提到呢隻歌，最容易諗到就係高凌風唱歌時嘅動作：佢喺舞台唱呢隻歌，當副歌唱到「一把火」三字時，佢就往前平舉打火機，點著啲火。其他人都可以用手握拳嚟代替握打火機，扮點火動作。

張薔版
中國大陸歌手張薔喺1986年出嘅唱碟《星期六》收錄咗呢隻歌歌翻唱版。

費翔版
喺1987年春晚到，第一次喺央視春晚表演嘅費翔唱過呢隻歌；由於呢隻歌歌節奏同費翔嘅舞比較新，當年喺中國大陸風靡一時。

葛平版
喺《藍貓淘氣三千問》星際大戰系列第12集〈神秘嘅特種飛機〉入面，葛平配音嘅藍貓駕駛戰鬥機，熱騰唱起呢隻歌。
冬季奧林匹克運動會

冬季奧林匹克運動會，簡稱冬季奧運會、冬奧，每隔4年舉辦一次，比賽項目主要係喺冰上同雪地舉行嘅冬季運動，第一屆喺1924年1月25號喺法國嘅夏慕尼舉行。
1986年，國際奧委會全會決定將冬季奧運會同夏季奧運會喺1994年開始分開每兩年間隔舉行，1992年冬季奧運會係最後一屆同夏季奧運會同年舉行嘅冬奧會。
舉辦冬季奧運次數最多嘅國家係美國，一共舉辦過四次；而主辦次數最多城嘅城市係瑞士聖莫里茨、美國寧靜湖、奧地利燕斯布陸，一共舉辦過兩次。
嚟緊2026年冬季奧林匹克運動會會喺米蘭舉行。
夢比利耶

夢比利耶（奧克文：Montpelhièr；法文：Montpellier）係法國 奧斯坦尼 埃羅省（Hérault）嘅首府。佢響法國南部地中海沿岸，離開巴黎746公里（464英里），屬亞熱帶嘅地中海型氣候，喺2021年嘅人口有大約30萬，市長係 Hélène Mandroux-Colas。